Met an hengoun istorel a oa ganet dec'h, koulz lavaret ; neblec'h n'omp aet dreist d'ar pezh a oa anvet gant Thorstein Veblen "prantad preizhañ" an diorroadur denel. Ar fedoù ekonomikel a c'heller arsellet a vez diouzh ar prantad-mañ hag al lezennoù a c'heller dezastum diouto n'hall ket talvezout evit prantadoù all. O vezañ m'eo pal gwirion ar sokialouriezh bezañ trec'h war prantad preizhañ an diorroadur denel ha mont dreist dezhañ e  c'hell bannañ ar skiant ekonomikel en he stad a-vremañ nebeut a c'houloù war ar gevredigezh sokialour da zont.